Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 595/14/8802	Košice I, 17.4.2015
EEČ : 2-63-99-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
Obsahom zmieru je:
obvinený XXXXX
- vyhlásil, že spáchal skutok, pre ktorý je stíhaný a ktorý spočíva v tom, že dňa 10.10.2014 v čase okolo 08.55 hod. v Košiciach po ul. Festivalové námestie viedol XXXXX osobné motorové vozidlo zn. Opel Corsa, EČV: KE XXXXX v smere jazdy k ul. Letnej v ľavom jazdnom pruhu, pričom pri obratisku električiek MHD mu počas vedenia vozidla prišlo nevoľno a preto vozidlo odstavil na ľavom okraji vozovky, ľavými kolesami k električkovým koľajám, kedy následne obvinený XXXXX, ktorý viedol električku MHD linky XXXXX v smere od ul. Československej armády začal stojace vozidlo míňať aj napriek tomu, že nemal od neho dostatočný bezpečný bočný odstup, čím porušil ustanovenie § 4 ods. 1 písm. c/ zák. č. 8/2009 Z.z. o cestnej premávke, v dôsledku čoho došlo pri zatáčaní električky vľavo k nárazu zadnej pravej časti električky do osobného motorového vozidla zn. Opel Corsa, pričom poškodený XXXXX v čase nárazu sedel vo vozidle a pri nehode utrpel ťažké zranenie a to roztrieštenú zlomeninu tela II. driekového stavca chrbtice s posunom kostenných úlomkov s dobou liečenia viac ako 42 dní,

- dopravnú nehodu nahlásil v poisťovni Kooperativa a.s., kde je vozidlo povinne zmluvne poistené, v ktorej si poškodený uplatní náhradu spôsobenej škody z titulu bolestného,

- dňa 16.2.2015 zložil na depozitný účet pre zmier Krajskej prokuratúry v Košiciach, č. ú. 7000194644/8180 peňažnú sumu určenú na všeobecne prospešné účely vo výške 200,-€, z ktorej 50% je určených pre neziskovú organizáciu Rádu premonštrátov - Opátstvo Jasov, XXXXX, č. ú. 2921842260/1100 a 50% na peňažnú pomoc poškodeným trestnými činmi podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odbor kriminalnej policie - vyšetrovania pod spisovou značkou ORP-2161/1-VYS-KE-2014.
dňa 10.10.2014 v čase okolo 08.55 hod. v Košiciach po ul. Festivalové námestie viedol XXXXX osobné motorové vozidlo zn. Opel Corsa, EČV: KE XXXXX v smere jazdy k ul. Letnej v ľavom jazdnom pruhu, pričom pri obratisku električiek MHD mu počas vedenia vozidla prišlo nevoľno a preto vozidlo odstavil na ľavom okraji vozovky, ľavými kolesami k električkovým koľajám, kedy následne obvinený XXXXX, ktorý viedol električku MHD linky XXXXX v smere od ul. Československej armády začal stojace vozidlo míňať aj napriek tomu, že nemal od neho dostatočný bezpečný bočný odstup, čím porušil ustanovenie § 4 ods. 1 písm. c/ zák. č. 8/2009 Z.z. o cestnej premávke, v dôsledku čoho došlo pri zatáčaní električky vľavo k nárazu zadnej pravej časti električky do osobného motorového vozidla zn. Opel Corsa, pričom poškodený XXXXX v čase nárazu sedel vo vozidle a pri nehode utrpel ťažké zranenie a to roztrieštenú zlomeninu tela II. driekového stavca chrbtice s posunom kostenných úlomkov s dobou liečenia viac ako 42 dní,

Odôvodnenie: 
	Uznesením vyšetrovateľa Okresného riaditeľstva PZ v Košiciach, Odboru kriminálnej polície, sp. zn. ORP-2161/1-VYS-KE-2014 zo dňa 10.10.2014 bolo začaté trestné stíhanie a dňa 7.1.2015 vznesené obvinenie XXXXX pre prečin ublíženia na zdraví podľa § 157ods.1, ods. 2 písm. a/ Trestného zákona na tom skutkovom základe, ako je to uvedené vo výrokovej časti tohto uznesenia. 

	Preskúmaním príslušného spisového materiálu som zistila, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený a poškodený dňa 20.2.2015 uzavreli dohodu o zmieri, z ktorej je zrejmé, že obvinený dopravnú nehodu nahlásil príslušnej poisťovni, kde je vozidlo povinne zmluvne poistené, v ktorej si poškodený uplatní náhradu spôsobenej škody. 

Obvinený XXXXX slobodne, vážne, zrozumiteľne a určito vyhlásil, že spáchal skutok, pre ktorý je stíhaný a svoje konanie oľutoval. Spáchanie skutku obvineným je objektivizované výpoveďou samotného poškodeného, svedkami nehody, znaleckým posudkom z odboru cestnej dopravy a odboru zdravotníctva a ďalšími vo veci zabezpečenými listinnými dôkazmi.

	Obvinený zložil na depozitný účet Krajskej prokuratúry v Košiciach pre účely zmieru peňažnú sumu určenú na všeobecne prospešné účely vo výške 200,- €, z ktorej 50% je určených pre neziskovú organizáciu Rádu premonštrátov - Opátstvo Jasov, XXXXX, č. ú. 2921842260/1100  a 50% na peňažnú pomoc poškodeným trestnými činmi podľa osobitného zákona. Táto suma je primeraná závažnosti spáchaného trestného činu.

Obvinený a poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý nemá žiaden záznam ani v registri trestov a ani v evidenčnej karte vodiča a vzhľadom na jeho osobné a majetkové pomery som dospela k záveru, že takýto spôsob rozhodnutia je dostačujúci.

S poukazom na uvedené skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná. /§ 185 ods. 2 Trestného poriadku /

JUDr. Jana Redayova
prokurátorka